Europas geografi

Europa regnes som et af syv kontinenter, men fysisk er verdensdelen den nordvestlige halvø af den større landmasse kaldt Eurasien. Asien udgør den østlige del af denne sammenhængende landmasse (hvis man ser bort fra Suezkanalen som deler Asien og Afrika), og alle deler den samme kontinentalsokkel. Uralbjergene i Rusland udgør den østlige grænse mellem Europa og Asien. Den sydøstlige grænse er derimod ikke fastsat. Ofte bliver floderne Ural eller  regnet som mulige grænser. Grænsen fortsætter mod det Kaspiske Hav, og så videre over Kaukasus-bjergene (her er det også uklart hvor grænsen går) og Bosporus, Marmarahavet og Dardanellerne. Mange geografer regner derimod de sydlige grænser til Aserbajdsjan og Armenien mod Iran, og Tyrkiets sydlige grænse mod Syrien, Irak og Iran som grænsen mellem Asien og Europa på grund af politiske og kulturelle årsager. Middelhavet skiller Europa fra Afrika. I vest grænser Europa mod Atlanterhavet. Island, som ligger nærmere Grønland (Nordamerika) end det europæiske fastland, regnes som en del af Europa. 

Det er ikke alle, der regner Europa som et kontinent, fordi det ikke er omgivet af hav, og er mere kulturelt end geografisk defineret. 

De to største landområder i Europa er "det europæiske fastland" og Skandinavien i nord, som er adskilt fra hinanden af Østersøen. Tre store halvøer, den iberiske, den italienske og Balkan strækker sig sydover fra fastlandet og ud i Middelhavet. 

Topografien i Europa er meget varieret, ofte inden for små områder. Hovedsageligt er de sydlige områder bjergklædte, mens området nordover fra Alperne, Pyrenæerne og Karpaterne gradvis går over i åslandskab og store lave sletter, som er vidstrakte i øst. De nordlige dele af Europa består hovedsageligt af højereliggende områder igen, som starter i vest på De britiske øer og fortsætter langs bjergene og fjordene i Norge. Indimellem finder man flere plateauer og floddale, som bryder med den grove topografiske inddeling nævnt ovenfor.

Geologi 

Geologien i Europa er meget varieret og kompliceret, og er ophav til mange forskellige landskaber ud over kontinentet, fra Det skotske højland til de bølgende sletter i Ungarn.

Floder 

Vigtige floder i Europa:
 Volga 3.690 km
 Donau 2.860 km
 Ural 2.428 km
 Dnepr 2.290 km
 Don 1.950 km
 Petjora 1.809 km
 Kama 1.805 km
 Oka 1.500 km
 Belaja 1.430 km
 Dnestr 1.352 km
 Rhinen 1.320 km
 Elben 1.165 km
 Wisła 1.047 km
 Tajo 1.038 km
 Loire 1.012 km
 Ebro 960 km
 Sava, 933 km
Rhone, 812 km
Seine, 776 km
Po, 652 km

Indsøer 

Den største indsø er Ladoga i Rusland, den næststørste er Onega i Rusland og den tredjestørste Vänern i Sverige.

Store øer 

Island, Færøerne, Storbritannien, Irland, Isle of Man, Rockall, resten af De britiske øer, dele af Azorerne, Madeira, Baleariske Øer, Korsika, Sardinien, Sicilien, Malta, Ioniske Øer, Kreta, Ægæiske øer, Åland, Gotland, Sjælland, Fyn, Nørrejyske Ø, Saaremaa, Hiiumaa, Jan Mayen, Kanariske Øer og Svalbard

Sletter og lavland 
 Østeuropæiske Slette, det mest vidstrakte landskab i Europa
 Nordeuropæiske Lavland
 Pannoniske Slette
 Meseta – et højt plateau centralt i Spanien (dækker cirka 40 % af landet)

Bjergkæder 

Nogle af de store bjergkæder i Europa er: 
 Uralbjergene, som deler Europa og Asien
 Kaukasus, som også deler Europa og Asien. 
 Karpaterne, en stor bjergkæde i Central- og Sydeuropa
 Alperne, de kendteste bjerge, kendte for sine pragtfulde bjergsider
 Appenninerne, som går gennem Italien
 Det skotske højland, kuperet bjergområde i Skotland
 Pyrenæerne, den naturlige grænse mellem Frankrig og Spanien
 Cantabriske Bjerge, som går på tværs af Nordspanien
 Skandinaviske Bjerge, en bjergkæde som går på langs af Den skandinaviske halvø, inkluderet Kjølenbjergene.

Bjerge 

Hvilket som er Europas højeste bjerg, afhænger af om Kaukasus regnes som en del af Europa. 

Europas højeste bjerg, inklusive Kaukasus:
 Elbrus (5642 m), Rusland, Kaukasus
 Dych-Tau (5203 m), Rusland, Kaukasus 
 Rustaveli (5201 m), Georgien, Kaukasus

Europas højeste bjerg, eksklusive Kaukasus:
 Mont Blanc / Monte Bianco (4808 m; med iskappe), grænsen Frankrig–Italien, Alperne
 Dufourspitze (4634 m; Monte Rosa-massivet), grænsen Schweiz–Italien, Alperne
 Dom (4545 m), Schweiz, Alperne

Temperatur og nedbør 

De høje bjergområder i Europa har lavere temperatur og mere nedbør end de lavereliggende områder. Europa har mindre nedbør i øst end i centrale og vestlige dele af Europa. Temperaturforskellen mellem sommer og vinter øger gradvis fra kystområderne i vest til det sydøstlige indland i Europa. Irland har en temperaturforskel på cirka 15 grader mellem vinter og sommer, mens områderne nord for det Kaspiske Hav har temperaturforskelle på 70 grader.

Lande uden kyst 

 Luxembourg 
 Andorra
 Vatikanstaten
 San Marino
 Republikken Makedonien
 Serbien
 Schweiz
 Liechtenstein
 Kosovo
 Østrig
 Ungarn
 Tjekkiet
 Slovakiet
 Hviderusland
 Moldova
 Armenien
 Aserbajdsjan
 Kasakhstan

Østater 

 Island
 Storbritannien
 Irland
 Malta
 Cypern

Lande som både ligger i Europa og Asien 
 Georgien
 Aserbajdsjan
 Kasakhstan
 Rusland
 Tyrkiet
 Cypern

Byer 
Byer med mere end fem millioner indbyggere (i storbyområdet):
 Moskva 14,5 millioner (2005)
 Istanbul 13 millioner (2006)
 London 12,6 millioner (2005)
 Paris 11,2 millioner (2004)
 Sankt Petersborg 5,8 millioner (2005)

Lande hvor hovedstaden har samme navn som landet 

 Luxembourg
 Monaco
 San Marino

Lande hvor hovedstaden ikke er den største by 

 Kasakhstan (hovedstad: Astana; største by: Almaty)
 Liechtenstein (hovedstad: Vaduz; største by: Schaan)
 Malta (hovedstad: Valletta; største by: Birkirkara)
 San Marino (hovedstad: San Marino; største by: Serravalle)
 Schweiz (hovedstad: Bern; største by: Zürich)
 Tyrkiet (hovedstad: Ankara; største by: Istanbul)

Liste over lande efter antal lande de grænser til 
 14: Rusland (Norge, Finland, Estland, Letland, Litauen, Polen, Hviderusland, Ukraine, Georgien, Aserbajdsjan, Kasakhstan, Kina, Mongoliet og Nordkorea)
 9: Tyskland
 8: Østrig, Frankrig, Serbien, Tyrkiet
 7: Ungarn, Polen, Ukraine
 6: Italien, Slovakiet
 5: Bulgarien, Kroatien, Rumænien, Schweiz, Hviderusland, Spanien, Kasakhstan
 4: Belgien, Grækenland, Albanien, Republikken Makedonien, Montenegro, Slovenien, Tjekkiet, Letland, Litauen, Georgien, Armenien,  Aserbajdsjan
 3: Finland, Norge, Luxembourg, Bosnien-Hercegovina   
 2: Sverige, Holland, Andorra, Liechtenstein, Estland, Moldova
 1: Danmark, Irland, Storbritannien, Monaco, Portugal, Vatikanet, San Marino
 0: Island, Malta, Cypern

Se også 
 Hovedstæder i Europa